                                           udskrift
                                                af
                           sø- & handelsrettens dombog
                                          ____________
                                             dom
afsagt den 11. marts 2011 af sø- og handelsretten sammensat af vicepræsident michael b. elmer, di-
rektør jens fehrn-christensen og administrerende direktør tim ove krarup sørensen
s-11-09                              smythe shipping inc.
                                     alga shipping co. ltd.
                                     (advokat mathias steinø)
                                     mod
                                     lcc holding a/s
                                     (advokat mikael skytte thorstholm)
smythe shipping inc. og alga shipping co. ltd. (i det følgende: rederierne) har under sagen
påstået lcc holding a/s (i det følgende: lcc) dømt til at betale 680.554,60 kr. med proces-
rente fra den 28. april 2009. beløbet udgør fragtindtægter for 2007 og 2008, som lcc ikke har
afregnet til rederierne.
       lcc har under anbringende om at have et modkrav på erstatning for rederiernes ube-
rettigede annullation af parternes samarbejde nedlagt påstand om frifindelse og selvstændig
påstand om, at rederierne dømmes til in solidum at betale 1,5 mio. kr. med procesrente fra
den 3. december 2008.
       heroverfor har rederierne påstået frifindelse.
       idet rederiernes hovedkrav på fragt i øvrigt er ubestridt, angår tvisten under sagen så-
ledes alene spørgsmålet om, hvorvidt og i givet fald i hvilket omfang lcc kan kræve erstat-
ning af rederierne for uberettiget annullation af parternes samarbejde.
                                                    -2-
oplysningerne i sagen
preben hoielt har siden 1977 drevet shippingvirksomhed gennem forskellige selskaber, her-
under lcc.
       lcc ansatte i 1991 tommy sund nielsen, der som kunde medbragte det da statsejede
russiske selskab western shipping, hvis direktør var genrikh petrovskiy. tommy sund niel-
sen fortsatte i lcc sit arbejde med befragtning og kommercielt management af skibe for we-
stern shipping og genrikh petrovskiy, navnlig i form af befragtning og klarering af laster til
det i 1991 nyåbnede avedøreværk.
       fra 1995 begyndte genrikh petrovskiy selv at drive rederivirksomhed bl.a. gennem
rederierne, og lcc bistod nu yderligere rederierne med finansiering af anskaffelsen af ski-
be. tilbagebetalingen af lån og andre omkostninger foregik over skibenes drift, idet indtæg-
terne fra skibene blev betalt til lcc, der heri modregnede rente, afdrag og udgifter til den
kommercielle drift. primo 2008 stod rederierne for mere end 90 % af omsætningen i lcc.
       den 16. januar 2008 blev der hos lcc’s mangeårige revisor, statsautoriseret revisor
frans thomsen, holdt et møde mellem preben hoielt og tommy sund nielsen, der var bistå-
et af advokat carsten eriksen, om spørgsmålet om tommy sund nielsens indtræden som
medejer af lcc. forhandlingerne herom brød sammen under mødet, hvis forløb belyses
nærmere af forklaringerne.
       tommy sund nielsen, der mente sig bortvist fra sin stilling ved mødet, forlod samme
dag lcc og stiftede den 28. januar 2008 tommy sund holding aps, der den 29. januar 2008
igen stiftede alga chartering aps.
       ved brev af 31. januar 2008 bragte genrikh petrovskiy samarbejdet mellem rederierne
og lcc til ophør ved følgende brev til lcc ved preben hoielt:
       ”dear preben
             i refer to our telephone conversation two weeks ago regarding tommy’s stop in
       the company. i have been thinking of the situation and i am not confident with the ar-
       rangement any more.
             i still want tommy to handle my affairs.
             in consequence i want to inform you that after each ship ends her present voyage
       tommy can take over the next.
             i am sorry but our professional relationship must end now.”
                                                 -3-
genrikh petrovskiy flyttede i forlængelse heraf opgaverne med befragtning og kommercielt
management af rederiernes skibe til alga chartering aps.
       tommy sund nielsens kollega, hans w.l. olsen, opsagde den 31., januar 2008 sin stil-
ling i lcc til fratræden med udgangen af februar 2008 og tiltrådte den 1. marts 2008 en stil-
ling hos alga chartering aps.
forklaringer
preben hoielt har forklaret, at han havde kendt tommy sund nielsen siden 1969, da denne
blev ansat i lcc i 1991. samarbejdet med petrovskiy, som aldrig havde hvilet på nogen
skriftlig kontrakt, udviklede sig efterhånden, og da petrovskiy i 1995 fik mulighed for at lade
rederierne købe skibe ud af det tidligere statsejede western shipping, lånte rederierne pen-
gene til køb af skibene af lcc, der fortsat skulle stå for befragtningen.
       tommy sund nielsen stod for den daglige kontakt og befragtning. han var selv med
ved indgåelsen af større aftaler, finansiering af nye skibe og forhandling af mæglerkommis-
sion, men deltog ikke selv i den daglige drift af skibene. rederierne havde et kontor hos
lcc, og når petrovskiy var i landet, havde han hver dag kontakt med ham.
       lcc afholdt omkostninger til skibenes drift, og disse omkostninger blev modregnet i
fragten, som blev indbetalt til lcc.
       han havde ved flere lejligheder drøftet spørgsmålet om medejerskab med tommy
sund nielsen. de holdt møde om et oplæg, som revisor frans thomsen havde udarbejdet.
da revisoren havde redegjort for sit oplæg, svarede tommy sund nielsens advokat, carsten
erichsen, at det ikke behøvede at være så indviklet, idet tommy sund nielsen blot kunne
starte for sig selv, hvilket ikke ville koste tommy sund nielsen noget. så blev revisoren sur.
tommy sund nielsen forlod mødet uden at sige noget.
       den 7. februar 2008 holdt han et møde med tommy sund nielsen, hvor denne sagde,
at han overvejede at vende tilbage, men det viste sig senere, at tommy sund nielsen om-
kring den 13. eller 14. februar 2008 havde startet sit eget selskab.
       da han den 31. januar 2008 modtog rederiernes opsigelse, havde han ikke indtryk af,
at tingene ikke kørte, idet den daglige drift blev varetaget af hans g.w. olsen, og idet han
selv havde kontakt med rederierne hver dag.
                                                -4-
       lcc kunne godt være fortsat med at befragte rederiernes skibe, hvilket han også for-
talte rederierne. han havde kontakter i shippingbranchen og kunne skaffe en ny medarbej-
der eller to, som kunne stå for det daglige arbejde, og han havde allerede haft konkrete sam-
taler med andre firmaer herom. han kunne dog nok ikke selv stå for den daglige befragt-
ning. det havde hidtil været tommy sund nielsen, der skaffede lasterne til rederiernes ski-
be. lcc lukkede sin befragtningsafdeling, da rederierne opsagde samarbejdet. han kan
umiddelbart godt forstå, at rederierne helst ville fortsætte med at få sine skibe befragtet af
tommy sund nielsen..
       revisor frans thomsen kunne ikke bortvise tommy sund nielsen og sagde da heller
ikke noget på mødet den 16. januar 2008, som kunne forstås i denne retning.
statsautoriseret revisor frans thomsen har forklaret, at han var revisor for lcc fra 1986 til 2008.
han fungerede som revisor og rådgiver for ejerne i et meget tæt samarbejde. i efteråret 2007
ønskede tommy sund nielsen at blive medejer af lcc. tommy sund nielsen stod på dette
tidspunkt allerede som medejer sammen med preben hoielt af et kunstgalleri, først med 50
% og siden med 15 %. tommy sund nielsen havde medtaget en advokat til mødet om med-
ejerskab. efter at han havde fremlagt sin skitse, blev de enige, og han nedfældede det, som
de var blevet enige om, hvorefter der skulle holdes et yderligere møde, hvor formålet var at
sætte generationsskiftet i gang.
       under møde nr. 2 sagde tommy sund nielsen pludselig, at han ikke ville være med til
de foreslåede vilkår for hans medejerskab, og hans advokat spurgte, hvorfor han skulle gå
med på de vilkår, når han bare kunne stifte sit eget selskab. preben hoielt var tavs. han sag-
de til tommy sund nielsen, at han skulle sætte sig ned, så de kunne tale om det, idet det
kunne se ud som om, han gik fra sin stilling, hvis han forlod mødet på dette tidspunkt. hertil
svarede tommy sund nielsen: ”nå, så jeg er fyret”. preben hoielt sagde stadig ikke noget.
så gik tommy sund nielsen og advokat carsten erichsen.
       galleriet havde lån i lcc for omkring 7-800.000 kr. der var overskud i shippingdelen
af virksomheden og underskud i galleriet, og han havde derfor foreslået, at man lagde ship-
pingdelen over i galleriselskabet for at udnytte dettes underskud skattemæssigt.
                                                  -5-
advokat carsten erichsen har forklaret, at tommy sund nielsen henvendte sig til ham får at få
bistand til hans kommende medejerskab af shippingvirksomheden. der blev først afholdt et
møde i december måned 2007 hos preben hoielt, der ikke virkede interesseret i og opdateret
om shippingbranchen, idet det var galleriet, der syntes at interessere ham. det næste møde
blev afholdt i januar. forud for mødet havde han rykket frans thomsen for regnskaberne, så
han kunne gennemgå disse inden mødet. han fik først oplægget fra revisoren aftenen inden
mødet og havde derfor kun talt kort med tommy sund nielsen herom, inden mødet starte-
de.
      han var skeptisk over for oplægget. i shippingdelen tjente man penge, mens der var
underskud i galleriet. de penge der var tabt i galleriet, var alle lagt ud af lcc. hvis man
lagde shippingdelen ind i galleriet, ville lcc få inddækket sit underskud. preben hoielt
skulle være ansat i det nye selskab, hvor både shipping og galleri skulle samles. på denne
måde ville lcc få dækket sit underskud, og preben hoielt ville få en fast stilling med fast
løn. han spurgte derfor, hvad tommy sund nielsen ville få ud af denne ordning, idet tom-
my sund nielsens indsats i shippingdelen ville dække lcc’s underskud og betale preben
hoielts løn på 20.000 kr. samt fri bil.
      han foreslog i stedet, at der blev stiftet et helt nyt selskab, hvori begge parter indskød
kapital. revisor frans thomsen blev meget ophidset over dette forslag og råbte: ”ud, ud. nu
har jeg lagt lokaler til dette møde, og så vil jeg ikke høre på den slags svineri”. tommy sund
nielsen pakkede herefter sine ting sammen. han foreslog, at de lige talte sammen. hertil
svarede revisoren: ”hvis det skal være på den måde, så skal du ikke møde i morgen. aflever
dine nøgler”. herefter forlod han mødet sammen med tommy sund nielsen, der nu stod
uden arbejde.
      efter at lcc havde kontaktet en advokat, blev der holdt et møde mellem advokaterne
den 28. januar 2008, hvor han imidlertid måtte konkludere, at de ikke var enige og ikke kun-
ne nå til enighed.
      lcc anlagde to forbudssager og en erstatningssag mod tommy sund nielsen, og disse
sager blev sluttet med indgåelse af forlig, hvori rederierne ikke var parter.
                                                  -6-
tommy sund nielsen har bl.a. forklaret, at preben hoielt ikke deltog i driften af lcc, men
alene var involveret økonomisk. han selv stod for befragtningen af rederiernes skibe, og
hans olesen stod for afregningen og kontakten til agenterne.
       da han i 1991 blev ansat i lcc, var aftalen, at han med tiden, når firmaet kørte, skulle
eje 50 % heraf. revisor frans thomsens oplæg til medejerskab for ham svarede ikke til det,
de havde aftalt, og som han forventede. efter at revisoren ved mødet den 16. januar 2008
havde forelagt sit oplæg, fremkom hans advokat carsten erichsen med kritiske bemærknin-
ger. revisor frans thomsen blev meget vred og ubehagelig. han sagde derfor til advokat
carsten erichsen: ”nu går vi!” han ville ikke acceptere, at revisoren talte til hans advokat i
den tone. da han var på vej ud ad døren, sagde revisor frans thomsen til ham, at han skulle
aflevere sin nøgle, og advokat carsten erichsen forklarede ham, at han nu var blevet bort-
vist.
       han ringede til genrikh petrovskiy efter mødet, og fortalte ham, hvad der var foregået,
og at han var bortvist fra lcc. de talte om skibene, og, som de plejede, om der var nogle
skibe, som var åbne, og som der skulle laves aftaler om last til. han havde på dette tidspunkt
ingen planer om at begynde for sig selv, denne tanke opstod først senere, efter at han havde
talt med advokat carsten erichsen herom den følgende dag.
       det er rigtigt, at han talte i telefon med genrikh petrovskiy den 8., 16., 28. og 29. januar
2008.
       da han havde stiftet sit eget selskab, alga chartering aps, fortalte han dette til gen-
rikh petrovskiy, og lod det være op til ham og rederierne, hvor de ville placere deres skibe.
det var ham, der havde kontakterne og stod for befragtningen, så om rederierne kunne
fortsætte hos lcc, afhang af, hvem lcc ansatte i hans stilling. først den sidste dag i januar,
efter at rederierne havde ophævet samarbejdet med lcc, fik han aftalen på plads med re-
derierne om, at alga chartering aps skulle overtage befragtningen af rederiernes skibe.
drøftelserne herom var først blevet påbegyndt, efter at han var blevet bortvist. pengene til at
stifte selskabet fik han fra et overskud på en ejendomshandel.
hans w.l. olsen har forklaret, at han var ansat i lcc i 4 år. han tog sig af operationen, in-
formerede kaptajn og mægler samt foretog afregning. preben hoielt havde ikke noget med
skibenes drift og befragtning at gøre. han var ikke selv i stand til at forestå befragtning og
                                                -7-
kommercielt management af disse skibe, og en nyansat shippingmand ville heller ikke kunne
gøre det. samarbejde med russere kræver efter hans erfaring et tillidsforhold, der er oparbej-
det gennem lang tid.
       da tommy sund nielsen var stoppet i lcc, hjalp preben hoielt ikke til med driften.
han kunne ikke selv holde sagerne kørerne i den periode frem til udgangen af februar 2008,
hvor han var alene hos lcc.
       han arbejder stadig for tommy sund nielsen. han husker ikke præcist, hvornår han
lavede en aftale med tommy, men det var, efter at rederierne havde ophævet samarbejdet
med lcc. han havde ingen drøftelser med rederierne. ansættelsen hos tommy sund niel-
sen var ikke på plads, inden han opsagde sin stilling hos lcc.
parternes synspunkter
rederiernes advokat har gjort gældende, at der ikke er noget grundlag for lcc’s modkrav, og
at rederiernes hovedkrav på skyldig fragt er ubestridt.
       rederierne var under de foreliggende omstændigheder berettigede til at ophæve sam-
arbejdet med lcc, idet rederierne måtte forvente, at lcc efter at have fyret tommy sund
nielsen ikke længere var i stand til at forestå befragtning og kommercielt management af
rederiernes skibe. der forelå fra lcc’s side en aktuel eller i hvert fald anticiperet mislighol-
delse af samarbejdet med befragtning og kommercielt management af rederiernes skibe, og
allerede af denne grund er lcc afskåret fra at få erstatning fra rederierne.
       tommy sund nielsen havde igennem alle årene - også forud for sin ansættelse i lcc i
1991 - forestået befragtning og kommercielt management af skibe for genrikh petgrovskiy,
først for det statsejede sovjetrussiske rederi western shipping, for hvilket han var direktør,
og siden for rederierne, for hvilke petrovskiy ikke blot var direktør, men tillige ejer. i den
opståede situation havde rederierne derfor intet andet valg end at søge at fastholde sine ind-
tægter og samtidig begrænse sit tab bedst muligt, og det kunne kun ske ved, at rederierne
fik tommy sund nielsen til fortsat at stå for befragtning og kommercielt management af re-
deriernes skibe.
                                                -8-
       rederierne kan ikke have noget ansvar for de interne forhold hos lcc, og det kan ikke
være rimeligt, hvis det skulle gå ud over rederierne som kunde hos lcc, at der opstår
uenighed om lcc’s ejerforhold og om generationsskifte.
       der er aldrig indgået nogen skriftlig kontrakt mellem parterne, idet samarbejdet om
befragtning og management af rederiernes skibe alene har beroet på det personlige tillids-
forhold mellem genrikh petrovskiy og tommy sund nielsen. dette tillidsforhold er helt af-
gørende for rederierne, der derfor også af denne grund er berettigede til at følge med tom-
my sund nielsen over i den nye virksomhed, hvor han udfører sit arbejde med befragtning
og kommercielt management af skibe.
       handelsagentloven finder hverken direkte eller analog anvendelse på skibsmæglere, jf.
forarbejderne, men selv om den gjorde, ville der intet grundlag være for erstatning til lcc,
hvis aktuelle eller anticiperede misligholdelse har gjort det nødvendigt for rederierne at op-
hæve samarbejdet.
lcc’s advokat har gjort gældende, at rederierne har pådraget sig erstatningsansvar ved ube-
rettiget at annullere samarbejdet med lcc og således bringe det til ophør uden varsel.
       rederierne skal betale erstatning på baggrund af en analog anvendelse af handels-
agentloven, og de bagvedliggende principper. parterne har været meget tæt knyttet til hin-
anden. lcc var enebefragter for rederierne og afregnede fragten til rederierne med fradrag
af udgifter til tilbagebetaling af lcc’s finansiering af rederiernes skibe. samarbejdet kan
sidestilles med et handelsagentforhold. rederiernes har bragt samarbejdet til ophør uden ri-
melig grund og uden rimeligt varsel.
       rederierne har endvidere opnået en berigelse ved at annullere samarbejdet uden var-
sel, og annullationen var ikke rimeligt begrundet i lcc’s forhold. man kan ikke opsige et så
langvarigt og nært samarbejdsforhold uden et rimeligt varsel. lcc havde indrettet sig på
samarbejdet, hvis opsigelse har haft store konsekvenser for lcc.
       der forelå ikke nogen anticiperet misligholdelse. lcc ville fortsat have kunnet befragte
rederiernes skibe, idet preben hoielt ville have kunnet sætte sig ind i befragtningen igen, li-
gesom han ville have kunnet ansatte yderligere medarbejdere.
       rederierne har handlet illoyalt ved bag ryggen på lcc at aftale med tommy nielsen,
at rederierne ville lade hans nystiftede selskab overtage befragtningen.
                                                -9-
sø- og handelsrettens afgørelse
der er ikke indgået nogen skriftlig kontrakt mellem rederierne og lcc. det lægges imidler-
tid efter forklaringerne til grund, at tommy sund nielsen i forbindelse med sin ansættelse
som befragter i en anden virksomhed havde haft indgående samarbejde med genrikh pe-
trovskiy om befragtning af russiske skibe, og at han fortsatte sit arbejde med befragtning og
kommercielt management af rederiernes skibe, nu efter sin egen idé navnlig med befragt-
ning og klarering af laster til det da nyåbnede avedøreværk, da han i 1991 blev ansat i lcc,
som senere også finansierede rederiernes anskaffelser af skibe.
       rederierne havde således igennem årene benyttet sig af det særlige kendskab til dette
meget specielle befragtningsområde, som tommy sund nielsen havde opnået, og som efter
de sagkyndige medlemmer af rettens opfattelse, som retsformanden tiltræder, må antages at
have været og i 2008 også i fremtiden måtte forventes at være af afgørende betydning for
rederiernes virksomhed.
       det lægges, navnlig efter advokat carsten erichsens forklaring, til grund, at tommy
sund nielsen blev bortvist af lcc ved afslutningen af mødet den 16. januar 2009 hos stats-
autoriseret revisor frans thomsen, idet bortvisningen blev meddelt tommy nielsen af revi-
soren, og idet lcc’s direktør, preben hoielt, hverken i forbindelse med mødet eller efterføl-
gende tog afstand herfra.
       i overensstemmelse med direktør preben hoielts forklaring lægges det endvidere til
grund, at preben hoielt ikke selv ville være i stand til at forestå lcc’s opgave med befragt-
ning og kommercielt management af rederiernes skibe, idet han efterhånden havde været
meget længe væk fra denne form for virksomhed, og idet der som nævnt var tale om et me-
get specielt befragtningsområde. preben hoielt forblev således efter mødet den 16. januar
2009 i sit hus i spanien og lod hans w.l. olsen - som var operatør og ikke befragter, og som
heller ikke efter sin egen forklaring var i stand til at udføre det arbejde, som befragtning og
kommercielt management af rederierne skibe indebar - passe kontoret på lcc sammen med
bogholderen.
       idet det var af afgørende betydning for rederiernes fortsatte drift, at tommy sund ni-
elsen med sit særlige kendskab til dette meget specielle befragtningsområde fortsat stod for
                                                - 10 -
befragtning og kommercielt management af rederiernes skibe, finder retten, at rederierne
under de foreliggende omstændigheder, hvor lcc havde bortvist tommy sund nielsen
uden at forsøge at få ham tilbage til arbejdet i lcc og uden at gøre forsøg på at sætte en lige
så kapabel mand i hans sted, var berettigede til at bringe samarbejdet med lcc til omgående
ophør og til at bede tommy nielsen om fortsat at sørge for befragtning og kommercielt ma-
nagement af rederiernes skibe. det bemærkes herved, at der ikke forelå nogen aftale mellem
rederierne og lcc om, at lcc havde eneret til at anvise fragt til rederierne, og at der efter
bevisførelsen ikke findes holdepunkter for, at rederierne aktivt skulle have medvirket til
tommy sund nielsens opstart af egen virksomhed forud for hans bortvisning fra lcc.
      rederierne frifindes således for lcc’s modkrav.
      idet der ikke i øvrigt er rejst indsigelse over for rederiernes hovedkrav, tages rederi-
ernes påstand til følge.
      lcc skal endvidere i sagsomkostninger betale rederierne 145.410 kr., heraf 20.410 kr.
til dækning af retsafgift, 5.000 kr. til dækning af vidnegodtgørelse og resten til dækning af
udgift til advokat.
                            thi       kendes          for ret
lcc holding a/s skal inden 14 dage til smythe shipping inc. og alga shipping co. ltd. be-
tale 680.554,60 kr. med procesrente fra den 28. april 2009 og i sagsomkostninger 145.410 kr.
sagsomkostningsbeløbet forrentes efter rentelovens § 8a.
jens fehrn-christensen                michael b. elmer             tim ove krarup sørensen
                                       (retsformand)
                                     (sign.)
                                     ___ ___ ___
                                     udskriftens rigtighed bekræftes
                                     p.j.v. sø- og handelsretten, den 11. marts 2011
